
ปีการศึกษา 2558
บทคัดย่อ
  การศึกษาในครั้งนี้มีวัตถุประสงค์ ดังนี้  1.  เพื่อสร้างแบบฝึกเสริมทักษะ เรื่อง โจทย์ปัญหาการบวกการลบ การคูณ การหาร จำนวนนับกลุ่มสาระการเรียนรู้คณิตศาสตร์ ระดับชั้นประถมศึกษาปีที่ 6 ให้มีประสิทธิภาพ 80/802.  เพื่อศึกษาดัชนีประสิทธิผลของแบบฝึกเสริมทักษะ กลุ่มสาระการเรียนรู้คณิตศาสตร์เรื่อง โจทย์ปัญหาการบวก การลบ การคูณ การหาร จำนวนนับระดับชั้นประถมศึกษาปีที่6  3.  เพื่อเปรียบเทียบผลสัมฤทธิ์ทางการเรียนก่อนเรียนและหลังเรียนของผู้เรียนที่เรียนโดยใช้เทคนิคการฝึกทักษะการแก้โจทย์ปัญหา ประกอบแบบฝึกเสริมทักษะ เรื่อง โจทย์ปัญหาการบวก การลบ การคูณ การหาร จำนวนนับ กลุ่มสาระการเรียนรู้คณิตศาสตร์ ระดับชั้นประถมศึกษาปีที่6   4.  เพื่อศึกษาความคงทนของผลสัมฤทธิ์ทางการเรียนของผู้เรียนที่เรียนโดยใช้เทคนิคการฝึกทักษะการแก้โจทย์ปัญหา ประกอบแบบฝึกเสริมทักษะเรื่อง โจทย์ปัญหาการบวก การลบ การคูณ การหาร จำนวนนับ กลุ่มสาระการเรียนรู้คณิตศาสตร์ ระดับชั้นประถมศึกษาปีที่ 6 โดยมีกลุ่มตัวอย่าง คือ นักเรียนชั้นประถมศึกษาปีที่  6/3 โรงเรียนเทศบาลบ้านศรีมหาราชา สังกัดเทศบาลเมืองศรีราชา ภาคเรียนที่ 1 ปีการศึกษา 2558 จำนวน  37 คน ได้มาโดยการสุ่มแบบกลุ่ม ( Cluster Random Sampling) เนื่องจากจัดนักเรียนแบบคละความสามารถ เครื่องมือที่ใช้ในการศึกษา ได้แก่  1.  แผนการจัดการเรียนรู้ เรื่อง โจทย์ปัญหา การบวก การลบ การคูณ การหารจำนวนนับ กลุ่มสาระการเรียนรู้คณิตศาสตร์ ระดับชั้นประถมศึกษาปีที่ 6 จำนวน 20 แผน ทำการสอนแผนละ     1 ชั่วโมง  2.  แบบฝึกเสริมทักษะ เรื่อง โจทย์ปัญหาการบวก การลบ การคูณ การหารจำนวนนับ  กลุ่มสาระการเรียนรู้คณิตศาสตร์ ระดับชั้นประถมศึกษาปีที่ 6 มีทั้งหมด 20 ชุด ชุดละ 5ข้อ   3.  แบบทดสอบวัดผลสัมฤทธิ์ทางการเรียน ใช้วัดผลสัมฤทธิ์ทางการเรียนก่อนเรียนและหลังเรียนของผู้เรียน ซึ่งแบบทดสอบนี้เป็นแบบปรนัยชนิดเลือกตอบ 4 ตัวเลือก จำนวน 30 ข้อเป็นแบบทดสอบที่ผู้ศึกษาสร้างขึ้น                                วิเคราะห์ข้อมูลโดย การหาค่าเฉลี่ย  ค่าร้อยละ ส่วนเบี่ยงเบนมาตรฐานค่าประสิทธิภาพ (E1/E2)   และสถิติ t-test แบบไม่อิสระจากกัน (Dependent Samples) 


ผลการศึกษาพบว่า
1.  แบบฝึกเสริมทักษะ เรื่อง โจทย์ปัญหาการบวก การลบ การคูณ การหารจำนวนนับ กลุ่มสาระการเรียนรู้คณิตศาสตร์ ระดับชั้นประถมศึกษาปีที่ 6 ที่ผู้รายงานสร้างขึ้นมีประสิทธิภาพ  84.81/83.33  ซึ่งสูงกว่าเกณฑ์ที่ตั้งไว้
2.  ดัชนีประสิทธิผลของแบบฝึกเสริมทักษะ เรื่องโจทย์ปัญหาการบวก การลบ  การคูณ  การหารจำนวนนับ กลุ่มสาระการเรียนรู้คณิตศาสตร์ ระดับชั้นประถมศึกษาปีที่ 6  มีค่าเท่ากับ 0.7167  หมายความว่า  ผู้เรียนมีคะแนนเพิ่มขึ้นจากเดิมหลังจากที่เรียน โดยใช้เทคนิคการฝึกทักษะการแก้โจทย์ปัญหา ประกอบแบบฝึกเสริมทักษะ เรื่อง โจทย์ปัญหาการบวก การลบ การคูณ การหารจำนวนนับ กลุ่มสาระการเรียนรู้คณิตศาสตร์ ระดับชั้นประถมศึกษาปีที่ 6 คิดเป็นร้อยละ 71.67 
3.  เปรียบเทียบผลสัมฤทธิ์ทางการเรียนของผู้เรียนที่เรียนโดยใช้เทคนิคการฝึกทักษะการแก้โจทย์ปัญหา ประกอบแบบฝึกเสริมทักษะ เรื่อง  โจทย์ปัญหาการบวก การลบ การคูณ การหาร  จำนวนนับ กลุ่มสาระการเรียนรู้คณิตศาสตร์  ระดับชั้นประถมศึกษาปีที่ 6 ผลสัมฤทธิ์ทางการเรียน     มีค่าเฉลี่ยเท่ากับ 25.00 จากคะแนนเต็ม 30 คะแนน  ส่วนเบี่ยงเบนมาตรฐาน 2.00 คิดเป็นร้อยละ 83.33  ผู้เรียนมีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ  .01
[bookmark: _GoBack]4. ผู้เรียนชั้นประถมศึกษาปีที่  6 โรงเรียนเทศบาลบ้านศรีมหาราชา สังกัดเทศบาล                    เมืองศรีราชา จังหวัดชลบุรี ที่เรียนโดยใช้เทคนิคการฝึกทักษะการแก้โจทย์ปัญหา ประกอบแบบฝึกเสริมทักษะ เรื่อง  โจทย์ปัญหาการบวก  การลบ  การคูณ การหารจำนวนนับ มีคะแนนหลังเรียนจบกับคะแนนหลังเรียนผ่านไปแล้ว 2 สัปดาห์  มีคะแนนเฉลี่ยไม่แตกต่างกัน
